CELEX: 62012TN0115
Language: bg
Date: 2012-03-07 00:00:00
Title: Дело T-115/12: Жалба, подадена на 7 март 2012 г. — Buzil-Werk Wagner/СХВП — Roca Sanitario (Roca)

2.6.2012   
            
            
               BG
            
            
               Официален вестник на Европейския съюз
            
            
               C 157/7
            
         Жалба, подадена на 7 март 2012 г. — Buzil-Werk Wagner/СХВП — Roca Sanitario (Roca)
   (Дело T-115/12)
   2012/C 157/12
   Език на жалбата: немски
   
      Страни
   
   
      Жалбоподател: Buzil-Werk Wagner GmbH & Co. KG (Memmingen, Германия) (представител: D. Waldhauser, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Roca Sanitario, SA (Барселона, Испания)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решението на четвърти апелативен състав на Служба за хармонизация във вътрешния пазар от 9 януари 2012 г. (преписка R 1907/2010-4) и да отхвърли възражението на Roca Sanitario, SA, Av. Diagonal, 513, E-08029 Барселона (Испания).
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словна марка „Roca“ за стоки от клас 3 (заявка № 6 800 726)
   
      Притежател на марката или знака, на която/който е направено позоваване в подкрепа на възражението: Roca Sanitario, SA
   
      Марка или знак, на която/който е направено позоваване в подкрепа на възражението: испански марки „Roca“ (марки № 1 020 043, № 2 543 451, № 424 875 и № 915 635) за определени стоки от класове 19 и 21, както и международна марка „Roca“ (марка № 905 212) за определени стоки от класове 11, 19, 20 и 21.
   
      Решение на отдела по споровете: отхвърля частично възражението.
   
      Решение на апелативния състав: отменя решението на отдела по споровете и отхвърля заявката за регистрация на марка на Общността за заявените стоки.
   
      Изложени правни основания: между конфликтните марки не съществува вероятност от объркване.